Uingereza: Waziri Mkuu mpya kuunda serekali baada ya kupewa idhini na Malkia\nBoris Johnson ataingia Downing Street kwa mara ya kwanza kama Waziri Mkuu

Kiongozi huyo mpya wa Conservative atachukuwa rasmi hatamu ya uongozi baadae leo Jumatano baada ya kukutana na Malkia katika Ikulu ya Buckingham Palace.

Baada ya kuingia Downing Street, anatarajiwa kutangaza sehemu ya Baraza lake la mawaziri, ikiwa ni pamoja na waziri wa fedha na wa yule wa usalama wa ndani. 

Vyanzo vya habari karibu na Bw. Johnson vinaripoti kuwa viongozi wa ngazi ya juu watakuwa wale wanaoegemea uongozi wa "Uingereza ya sasa".

Pia anatarakiwa kuchukua nafasi hiyo kuongeza idadi ya wanawake katika baraza la Mawaziri na kuimarisha uwakilishi wa makundi ya jamii zilizotengwa. 

Bw. Johnson alimshinda mpinzani wake Jeremy Hunt kwa kura 92,153 dhidi ya 46,656.

Katika hotuba yake baada ya ushindi huo, Meya huyo wa zamani wa mji wa London aliahidi kuwa  "ataiwasilisha Brexit, kuiunganisha nchi na kumshinda Jeremy Corbyn".

Akizungumza  mjini London, alisema: "Tutaipa nchi nguvu.

"Tutaiwasilisha Brexit kufikia Oktoba 31 na kuchukua fursa zote zitakazotokana na muamko mpya wa inawezekana.

"Tutajiamini upya na tutainuka upya na kuondosha shaka na fikra za kutojiamini."

Takriban wanachama 160,000 wa Conservative walikuwa na fursa ya kupiga kura na katika waliojitokeza ni 87.4%.

Asilimia ya kura kwa Johnson - 66.4% - ilikuwa chini ya aliyojishindia waziri mkuu wa zamani David Cameron mnamo mwaka 2005 aliyejinyakulia 67.6%.

Mashauriano ''yanaendelea'' kati ya Bw. Hunt na Johnson kuhusu wadhifa wa waziri mpya wa Mambo ya nje.

Waziri Mkuu mpya anatarajiwa kulihutubia taifa kwa mara ya kwanza nje ya Downing Street baada ya kupata idhini ya kubuni serikali kutoka kwa Malkia.

Hatua mbayo itafuatia ni Theresa May kuwasilisha rasmi barua yake ya kujiuzulu kama Waziri MKuu katika Ikulu ya  Buckingham Palace.

Uchambuzi wa Laura Kuenssberg, Mhariri wa BBC wa kisiasa

Boris anaipokea serikali ambayo haina uwingi, ilio na siasa ziliyoachanganyika na sera ambayo katika miaka mitatu ijayo Uingereza na Brussels imeshindwa...\n\ntl;dr:
Boris Johnson ataanza mchakato wa kuunda serikali yake baada ya kuapishwa rasmi kupokea wadhifa wa Waziri Mkuu kutoka kwa Theresa May.